১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
ওয়েম্বলি স্টেডিয়াম
পুরাতন ওয়েম্বলি স্টেডিয়াম (যার আসল নাম ছিল এম্পায়ার স্টেডিয়াম) পৃথিবীর সবচেয়ে বিখ্যাত ফুটবল স্টেডিয়ামের মধ্যে একটি। এটি ছিল ইংল্যান্ড জাতীয় ফুটবল দলের নিজস্ব মাঠ এবং ভৌগোলিক দৃষ্টিকোণ থেকে এটি ফুটবলের জন্মভূমি নামেও পরিচিত। এটি ইউরোপীয়ান কাপ ফাইনাল আয়োজন করেছে রেকর্ড ৫ বারের মত এবং বিশ্বের যে সতেরটি স্টেডিয়ামে ফিফা বিশ্বকাপ ফাইনাল অনুষ্ঠিত হয়েছে তার একটি। ২০০৩ সালে সম্প্রসারনের উদ্দেশ্যে পুরাতন ওয়েম্বলি স্টেডিয়াম ভেঙ্গে ফেলা হয় এবং নতুন বর্তমান স্টেডিয়ামের কাজ শুরু করা হয়। ২০০৬ সালে স্টেডিয়ামটির কাজ শেষ হয়। তবে স্টেডিয়ামটি উদ্বোধন হয় ২০০৭ সালে এফএ কাপ ফাইনাল আয়োজনের মাধ্যমে। ২০০৭ সালের ৯ মার্চ আনুষ্ঠানিকভাবে স্টেডিয়ামের চাবি ফুটবল এসোসিয়েশনের হাতে অর্পণ করা হয়।